Иван Вазов
Есен

chitanka.info

Есен. Сам съм. По полето

изгоряло, голо, дето

през май лани бяхме двама,

ни цветя, ни мирис няма —

от печал е то обзето.

Но какво ми пак ухае

тъй приятно? Откъде е

тоя мирис благодатен?

Де цветя тук? Ах, това е

твоят спомен ароматен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.